nb en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nb da da da da da da da da da da da da da da da da da da de da de da de da da da da da da da da da en da da en da da sv da da fr en da de fr da de da da de nl da da da en da da da da da fr ceb en nl ceb fr de da da
Byg din egen plantekasse | DIY | ISABELLAS
En flot plantekasse med espalier af genbrugstræ er perfekt til klatreplanter som roser og klematis. Se, hvordan du bygger den selv lige her!
Det er både sjovt, nemt og bæredygtigt at bygge sin egen plantekasse. Når du bygger den selv, kan du desuden selv vælge størrelse, form og farve.
Brug plantekassen op ad en væg eller som fritstående element, f.eks. til at give skygge eller dele haven eller altanen lidt op med. Du kan fylde plantekassen med lige de planter, du elsker. Hvis det ikke er klatreplanter, kan du nemt udelade espalierne. Følg guiden herunder.
4 stolper (skelet), L 45 cm, tykkelse mindst 5 cm
Bundplade i målet 35 x 85 cm
12 brædder med fer og not, B 9 x L 90 cm
12 brædder med fer og not, B 9 x L 35 cm, tykkelse 1,7 cm
DIY: Potteskjuler beklædt med fliser
2 træpinde, B 3 x L 56 cm (til espalier)
2 træpinde, B 3 x L 90 cm (til espalier)
Hornbæk-forrammetræ (21 x 43 mm): 4 stk. L 96,5 cm (skæres til med 45°’s snit i hver ende), 2 stk. L 38,5 cm og 2 stk. L 43
66 skruer, L 5 cm
40 dykkersøm, L 5 cm
Flügger WoodTex 01 grundolie (0,38 l)
Flügger WoodTex 06 oliemaling, kulør 9010 (0,70 l)
Gør det selv-guide: Planteophæng
TIP: Brug genbrugstræ eller gamle brædder til din træplantekasse med espalier. Derved sparer du både materialeudgifter og gør noget godt for miljøet. Træet her er fra et gammelt nedlagt legehus samt noget resttræ fra en indendørsrenovering.
Start med at save al træet (stolper, lister og pinde) til i de rette mål.
Saml kassens inderskelet ved at montere de 4 stolper i hvert hjørne af bundpladen med hver 2-4 skruer. Lav 4 sidebeklædninger med 6 fer og notbrædder til hver. De holdes sammen ved at montere 2 lister på bagsiden.
Saml de 4 træpinde med skruer, så de danner et espalier. Montér det færdige espalier med skruer på plantekassen.
Lav dernæst den øvre ramme med Hornbæk-forrammetræ ved at sømme listerne fast til plantekassen. Giv al træet grundolie og dernæst 2 x oliemaling. Lad tørre, og kassen er klar til brug. Fyld jord i plantekassen, og plant den til med blomster.
diy plantekasse espalier bæredygtighed
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik